Bretagne/Korpus-divyezhek-brezhoneg-galleg huggingface dataset:
Le poisson et les coquillages sont également très appréciés, un chemin des poissonniers permettait probablement de relier Vorgium à Concarneau. 
Ar pesked hag ar c’hregin a veze kavet mat ivez, ha kazi sur e oa un « hent ar varc’hadourien pesked » etre Vorgium ha Konk-Kerne.
Le miel, les épices, aromates et condiments, l'huile d'olive entrent dans la préparation des recettes. 
Implijet e veze mel, spisoù, louzeier-kegin, temzoù-boued hag eoul olivez evit sekredoù kegin zo.
Le sel est remplacé par du garum, une sauce faite à base d'entrailles de poissons séchées au soleil (dont le goût était sans doute proche du nuoc-mâm). 
E-lec’h holen e veze graet gant garum, ur seurt lipig prientet gant kourailhoù pesked sec’het dindan an heol (moarvat e oa heñvel a-walc’h ar blaz ouzh hini an nuoc-mâm).
Le tout est arrosé de vin de Gaule narbonnaise et de péninsule Ibérique.
Evit harpañ ar meuzioù-se e veze evet gwin eus Galia Narbona hag eus Gourenez Iberia.
Les fruits marquent souvent la conclusion du dîner. 
Alies e veze echuet koan gant frouezh.
Les Gallo-Romains confectionnaient déjà de la pâte de fruits en faisant cuire certains fruits avec du miel. 
D’ar mare-se dija e veze fardet toaz frouezh gant ar C’halianromaned, diwar frouezh poazhet asambles gant mel.
Les pâtisseries, gâteaux au miel, beignets préparés à partir de semoule et de fromage frais complètent le copieux repas.
Evit klokaat ar predoù founnus e veze gwastilli a bep seurt : gwastilli mel, bignez graet gant semoul ha fourmaj fresk.
Quitter les noix signifiait, en latin courant, sortir de l’enfance.
Lezel ar c’hraoñ war e lerc’h a dalveze, e latin pemdez, kuitaat ar vugaleaj.
Il faut tromper les enfants avec des osselets et les hommes avec des serments. 
Ret eo touellañ ar vugale gant mein pempig hag an dud vras gant leoù.
En latin alea signifie à la fois hasard et dé.
E latin e talvez alea chañs koulz ha diñs.
Elles étaient utilisées par les enfants gallo- romains comme des billes, dans des jeux très appréciés. 
Implijet e vezent evel kanetennoù gant ar vugale galian-ha-roman, evit c’hoarioù hag a rae berzh.
Il n'en existe bien-sûr pas de traces archéologiques, mais un texte du poète latin Ovide cite cinq façons différentes de jouer.
Evel-just n’eus chomet roud arkeologel ebet eus se, met en ur skrid gant ar barzh latin Ovidius e kaver pemp mod disheñvel da c’hoari gante.
Toupies et yo-yo.
Kornigell ha pun-dibun.
Les toupies et le yo-yo en bois font partie des jeux simples pratiqués par les enfants gallo-romains, de la même manière qu'aujourd'hui. 
E-mesk ar c’hoarioù simpl a veze gant ar vugale galian-ha-roman e oa ar kornigelloù hag ar c’hoarioù pun-dibun, evel hiziv an deiz.
Différentes variétés de toupies ont été identifiées : le toton, gravé de chiffres et de lettres, qui tourne sur un axe, et le sabot que l'on lance à l'aide d'un fouet.
Adkavet ez eus bet meur a seurt kornigelloù : toupennoù, hag a dro war un ahel, sifroù ha lizherennoù engravet warne, ha pennoù-ki hag a vez lakaet da dreiñ gant ur skourjez.
Les bas-reliefs romains représentent des scènes d'enfants poussant des cerceaux.
War an izelvosoù roman ez eus bet taolennet bugale o vountañ war gelc’hennoù.
Les balles et ballons n'ont pas laissé de traces archéologiques mais figurent dans diverses représentations, notamment des stèles funéraires d'enfants. 
N’eus ket roudoù arkeologel eus melloù nag eus bolotennoù met taolennet int bet e meur a lec’h, dreist-holl war mein-gañv bugale.
Le médecin Galien qui exerçait à Rome au IIe siècle souligne les bienfaits des jeux de balle sur la santé.
Skrivet en doa Galenos, a oa medisin e Roma en IIvet kantved, pegen mat e oa evit ar yec’hed c’hoari gant bolotennoù.
Les représentations antiques, les pions retrouvés lors des fouilles archéologiques et les textes anciens démontrent que les jeux de table tenaient une place essentielle dans l’univers gallo-romain. 
Pouezus-bras e oa ar c’hoarioù ouzh taol er bed galian-ha-roman, ar pezh a weler splann er senennoù taolennet en Henamzer, en testennoù kozh ha gant ar pezhioù a zo bet adkavet er furchadegoù.
On peut citer le ludus latrunculorum ou jeu des latroncules (le nom provient de latrones qui signifie mercenaires). 
Gallout a reer menegiñ al ludus latrunculorum (diwar latrones a dalvez goprsoudarded).
C'est un jeu de stratégie entre deux joueurs, qui vise à prendre les pions de l'adversaire sur un échiquier de 64 cases. 
Ur c’hoari strategiezh eo, etre daou c’hoarier hag a vez o klask tapout pezhioù an eneber war un tablez 64 c’harrezenn.
Un autre jeu très prisé est le duodecim scripta ou jeu des douze caractères. 
Bez’ e oa ur c’hoari all hag a blije kalz d’an dud : an duodecim scripta pe c’hoari an daouzek sin.
On a retrouvé dans tout l'Empire romain des tables de ce jeu, en pierre ou en marbre, qui comportent généralement trois lignes de douze lettres ou motifs géométriques. 
E pep lec’h en Impalaeriezh Roman ez eus bet adkavet tablezoù eus ar c’hoari-se, e mein pe e marbr, teir linennad daouzek lizherenn pe arouezioù mentoniel warne peurvuiañ.
Il est considéré comme un ancêtre du backgammon. 
Diwar ar c’hoari-se e vefe deuet ar backgammon.
C'est un jeu de stratégie et de dés, où il s'agit de faire parcourir aux pions un itinéraire donné, puis de les faire sortir du jeu tout en empêchant les pions de l'adversaire de faire de même.
Ur c’hoari strategiezh gant diñsoù eo, ma ranker lakaat ar pezhioù da vont dre un hent resis ha goude-se da vont e-maez ar c’hoari, ha war un dro mirout ouzh an eneber a ober kemend-all.
Des éléments de poupées fabriquées en os ont été retrouvés en Gaule. 
Kavet ez eus bet tammoù eus merc’hodennoù graet en eskern e Galia.
Il en existe peu de représentations, mais elles étaient généralement articulées et mesuraient une vingtaine de centimètres. 
N’eus ket kalz a skeudennoù anezhe, gouzout a reer avat e vezent graet gant meur a bezh koublet an eil gant egile hag e oant war-dro ugent kantimetr uhelder.
Certaines devaient être fabriquées en bois ou en chiffon.
Darn anezhe a zlee bezañ graet e koad pe gant pilhoù.
Ils se jouent avec des os de pied de jeune mouton, qu'il faut lancer et rattraper sur le dos de la main droite. 
C’hoariet e vez pempigoù gant eskern treid deñved yaouank a vez taolet hag adtapet war gil an dorn dehoù.
A l'époque gallo-romaine, les osselets peuvent aussi remplacer les dés, avec une valeur attribuée à chaque côté. 
D’ar mare galian-ha-roman e c’halle an dud, e-plas diñsoù, ober gant pempigoù hag a veze roet pep a dalvoudegezh bennak d’an daou du anezhe.
Le meilleur coup s'appelle le coup de Vénus : les quatre osselets lancés s'arrêtent tous sur une face différente et le joueur reçoit quatorze points. 
E galleg e vez graet taol Gwener eus an taol gwellañ : ar pevar zamm askorn taolet a chom a-sav war bep a du disheñvel ha roet e vez pevarzek poent d’ar c’hoarier.
Dans le coup du chien tous les osselets tombent sur la même face et le joueur ne marque que quatre points.
Pa gouezh an holl dammoù war ar memes tu ne vez merket nemet pevar foent, graet e vez taol ar c’hi eus se.
Voici la règle actuelle du jeu d'osselets.
Setu reolennoù ar c’hoari pempigoù hiziv an deiz.
Posez tous les osselets gris sur le plateau, et gardez le rouge dans une main. 
Lakait an holl askornigoù gris war ar bladenn ha dalc’hit an hini ruz en ho torn.
Vous devez lancer l'osselet rouge en l'air, prendre avec la même main un osselet gris, et rattraper l'osselet rouge. 
Ret eo deoc’h taoler an askorn ruz er vann, tapout un askornig gris gant ar memes dorn hag adtapout an askornig ruz.
Mettez cet osselet gris de côté et recommencez avec le suivant, puis le troisième et le quatrième. 
Lakait an askornig gris-se a-gostez ha grit ar memes tra gant unan all, goude-se gant an drede ha gant ar bevare.
Rassemblez ensuite les quatre osselets gris et commencez la deuxième partie en lançant l'osselet rouge et en attrapant les osselets gris deux par deux. 
Bodit neuze ar pevar askornig gris evit kregiñ gant eil lodenn ar c’hoari : taolit an askornig ruz er vann ha tapit ar re c’hris daou-ha-daou.
Lors de la troisième partie, vous ramassez trois osselets gris en même temps, que vous mettez de côté, puis un seul. 
Evit an drede lodenn e rankit tapout tri askornig gris war un dro, hag a lakait a-gostez, hag unan goude.
Lors de la dernière partie vous devez prendre les quatre osselets gris en même temps. 
El lodenn diwezhañ eo ret deoc’h tapout ar pevar askornig gris war un dro.
Si vous ne parvenez pas à ramasser les osselets gris, vous avez le droit de recommencer. 
Ma ne zeuit ket a-benn da dapout an askornigoù gris e c’hallit klask adarre.
En revanche, vous ne devez jamais faire tomber l'osselet rouge.
Ar pezh zo, arabat lezel an askorn ruz da gouezhañ.
Il ne s'agit pas du jeu de marelle de nos cours d'école. 
N’eo ket ar memes c’hoari hag ar varell e porzh ar skol hiziv an deiz.
Le but est ici d'aligner des pions, des palets ou des cailloux de couleur sur une aire tracée au sol. 
Ar pal amañ eo lakaat ur regennad pezhioù, paledoù pe mein liv war un dachenn-c’hoari treset war al leur.
Certaines étaient réalisées en tuiles sur des places publiques.
Lod eus an tachennoù a veze graet e teol war ar plasennoù foran.
Vous voulez jouer ? 
C’hoant ho peus da c’hoari ?
Voici la règle du jeu de marelle.
Setu reolennoù ar varell.
Le jeu se joue à deux et chacun reçoit neuf pions de la même couleur. 
Daou zen a vez o c’hoari ha roet e vez pep a nav fezh dezhe, memes liv anezhe.
Chaque joueur place à tour de rôle un de ses pions sur une intersection, en tentant de former un alignement de trois pions tout en tentant d'empêcher le joueur adverse de faire de même. 
Lakaat a ra ar c’hoarierien o fezhioù unan-hag-unan a-bep-eil lec’h m’en em groaz al linennoù evit klask ober steudadoù tri fezh en ur virout ouzh an eneber d’ober kemend-all.
Dès qu'un joueur réussit à former une ligne de trois pions, il peut prendre un pion à son adversaire.
Adal ma reer ur steudad tri fezh e c’haller kemer ur pezh digant an eneber.
Deuxième phase de jeu : lorsque tous les pions sont sur le plateau, les joueurs déplacent à tour de rôle un pion de leur choix vers une intersection restée libre, pour former une nouvelle ligne. 
Eil lodenn ar c’hoari : ur wech lakaet an holl bezhioù war an dachenn-c’hoari e vez diblaset pep a bezh a fell dezhe gant ar c’hoarierien a-bep-eil etrezek ul lec’h dieub, evit klask ober ur steudad nevez.
Là encore, si un joueur réussit à aligner trois pions, il prend un pion à l'adversaire.
Evel el lodenn gentañ, pa zeuer a-benn d’ober ur steudad tri fezh e kemerer ur pezh digant an eneber.
Lorsqu'un joueur n'a plus que trois pions, il peut les disposer où il veut. 
Pa ne chom ken nemet tri fezh gant ur c’hoarier e c’hall lakaat anezhe lec’h ma fell dezhañ.
Mais dès qu'il n'en a plus que deux, il a perdu.
Ma ne chom ken nemet daou gantañ emañ koll.
Le jeu se composait de quatorze lamelles en os, de formes géométriques, avec lesquelles les enfants pouvaient dessiner un éléphant monstrueux, un lourd sanglier, une oie qui vole, un chasseur à l’affût, un chien qui aboie, une tourterelle, un canthare. 
Mont a rae pevarzek lavnennig askorn d’ober ar c’hoari. gante e c’halle ar vugale tresañ un olifant divent, un hoc’h-gouez pounner, ur waz o nijal, ur chaseour war e api, ur c’hi o harzhal, un durzhunell, ur c’hlazenn.
C'est un jeu créatif, proche du tangram actuel.
Ur c’hoari krouiñ eo, tost ouzh an tangram a vremañ.
Combinez les différentes formes à votre disposition pour créer des figures.
Koublit ar pezhioù o stummoù disheñvel a zo ganeoc’h evit sevel skeudennoù.
Les dés en os, en ivoire, en bronze ou en schiste sont fréquemment retrouvés dans les fouilles archéologiques. 
Adkavet e vez ingal diñsoù en askorn, en olifant, en arem pe e skilt pa vez furchadegoù arkeologel.
On les lançait à main nue ou à l’aide d’un gobelet ou d’une tour. 
Taolet e vezent gant an dorn, gant ur gobeled pe gant un tour.
Les règles étaient probablement fixées au début de chaque partie : réussir le total le plus ou le moins élevé, réaliser certaines combinaisons de chiffres.
Moarvat e veze termenet ar reolennoù a-raok kregiñ gant ur bartiad : tizhout ar sammad uhelañ pe izelañ ma c’haller, dont a-benn da gaout strolloù sifroù.
Les jeux de dés faisaient souvent l'objet de paris d'argent importants et passionnaient les adultes. 
Alies e veze lakaet kalz arc’hant e klaoustre war ar c’hoarioù diñsoù ha sot e oa an dud vras gant se.
L'empereur Auguste les avait fait interdire, mais il se déguisait pour aller jouer. 
Difennet e oant bet gant an impalaer Augustus, met en em dreuzwiskañ a rae-eñ e-unan evit mont da c’hoari.
Quant à Caligula, il était connu pour être un grand tricheur. 
Evit Caligula, anavezet e oa evit bezañ ur pezh truchour.
Des tours ou des gobelets étaient souvent utilisés pour déjouer l'habileté des tricheurs.
Alies e veze graet gant tourioù pe gobeledoù evit diharpañ an druchourien ampart.
Vous devez réaliser avec les trois dés des combinaisons de chiffres semblables, et atteindre un minimum de 120 points selon le barème suivant. 
Ret eo deoc’h kaout ar memes sifroù gant an tri diñs ha tizhout 120 poent d’an nebeutañ hervez ar barem-mañ.
Merci de remettre les jeux en place après utilisation pour les prochains joueurs.
Mar plij ganeoc’h, n’ankouait ket ar c’hoarierien a zeuy war ho lerc’h : adlakait ar c’hoarioù en o flas goude bezañ implijet anezhe.
Le chauffage par hypocauste.
An tommerezh dre al leur.
Les thermes et certaines pièces de réception sont chauffés par le sol, grâce à un système nommé hypocauste. 
Ar c’hibellec’hioù ha lod eus ar pezhioù degemer a veze tommet dre al leur, gant ur reizhiad anvet hypocaustum.
Il a été inventé à la fin du IIe siècle avant notre ère. 
Ijinet e voe e dibenn an Ill kantved a-raok hon amzer.
Le fonctionnement en est simple : un foyer est aménagé dans une pièce qui contient une réserve de bois et un feu entretenu sous une ouverture aménagée dans le mur. 
Mont a rae en-dro en un doare eeun : un oaled a oa kempennet en ur pezh ma oa pourvezioù keuneud ha tan a veze graet en un toull kempennet er voger.
Pour chauffer la pièce voisine, la chaleur se répand dans le sous- sol, qui peut être aménagé de plusieurs manières. 
Evit tommañ ar pezh e-kichen en em lede ar wrez en danzouar, a c’halle bezañ kempennet e meur a zoare.
Le sol de la pièce est parfois posé sur de grandes dalles en terre cuite, soutenues par de petites piles de briques. 
Leur ar pezh a veze lakaet a-wechoù war daroù pri poazh bras, harpet war bileroùigoù brik.
Dans le second cas, la chaleur est diffusée par des conduits maçonnés qui rayonnent à partir du centre de la pièce. 
En eil degouezh en em lede ar wrez dre sanioù mañsonet hag a skigne adalek kreiz ar pezh.
Un troisième cas de figure combine les deux systèmes. 
En trede degouezh e veze kemmesket an div reizhiad.
Enfin, le chauffage par hypocauste peut se composer de petits murets dont l'écartement permet le passage de la chaleur. 
An hypocaustum, erfin, a c’halle bezañ mogerioùigoù bihan ennañ evit lakaat ar wrez da dremen etrezo.
Le système de distribution d'eau courante est le seul équipement public gallo-romain connu à Carhaix. 
Ar reizhiad kas dour-red eo an aveadur foran galian-ha-roman nemetañ anavezet e Karaez.
L'aqueduc est largement amélioré au début du IIIe siècle après J.-C. alors que la cité est à son apogée. 
Gwellaet-mat e voe an doursan e deroù an IIIe kantved goude J.-K. pa oa ar geoded e barr he brud.
Cet ouvrage exceptionnel valorise la cité antique et témoigne de l’influence des notables qui ont payé les travaux. 
Ar savadur dibar-se a dalvoudekaas kêr an Henamzer hag a oa un testeni eus levezon ar pennoù-bras o doa paeet al labourioù.
Les fontaines publiques, alimentées par l'aqueduc et placées tous les 70 à 80 mètres le long des rues, permettent aux habitants de s'approvisionner librement. 
Gant ar feunteunioù foran, a rede dour an doursan enno ha lakaet bep 70 pe 80 metr a-hed ar straedoù, e c’halle an annezidi mont da gerc’hat dour evel ma karent.
Elles constituent un point de rencontre et d'échanges très apprécié.
Ul lec’h kejadennoù ha kendivizoù e oa hag a blije ken-ha-ken d’an dud.
Le decumanus, voie de circulation est-ouest.
An decumanus, an hent a reter da gornôg.
Les rues de la ville antique sont organisées selon un plan très régulier qui est composé d’axes parallèles ou perpendiculaires entre eux. 
Ar straedoù e kêr an Henamzer a oa renket hervez un tres ingal-kenañ hag a oa ahelioù kenstur pe a-serzh an eil gant egile ouzh e ober.
Larges de 7,70 mètres, les chaussées de Vorgium présentent les traces d'un entretien régulier et d'un trafic soutenu. 
Diskouez a ra hentoù Vorgium, dezho 7,70 m a ledander, e vezent kempennet ingal hag e veze kalz a dremeniri warno.
Elles sont équipées de caniveaux en bois pour l'évacuation des eaux de pluie. 
Aveet e oant gant kanioù prenn da skarzhañ an dourioù-glav.
Le tronçon de decumanus mis au jour ici présente six réfections successives qui portent son épaisseur finale à 1,20 m.
An tamm decumanus lakaet war wel amañ a ziskouez e voe ratreet c’hwec’h gwech lerc’h-ouzh-lerc’h ha gant-se e oa 1,20 m a devder da ziwezhañ.
Le péristyle et le jardin intérieur.
Ar peristil hag al liorzh diabarzh.
Les pièces de la domus ouvrent sur un espace intérieur à ciel ouvert entouré d’un portique à colonnades : le péristyle. 
Pezhioù an domus a zigore war ul lec’h diabarzh dindan an amzer, gant kolonennoù tro-dro dezhañ : ar peristil.
On peut circuler dans le jardin qui se trouve au centre grâce à de petits sentiers de terre battue, recouverts de sable, de gravier, de fragments de pierre ou de poteries brisées. 
Gallout a rae an dud bale el liorzh a oa e-kreiz dre wenodennoùigoù douar palumet, goloet a draezh, a c’hrouan, a dammoù mein pe a briaj torret.
La végétation y est parfaitement entretenue car le péristyle est aussi un espace d’accueil pour les visiteurs. 
Kempennet mat e oa ar plant eno rak ul lec’h evit degemer ar weladennerien e oa ar peristil ivez.
Il doit donc refléter le niveau social privilégié du propriétaire.
Rankout a rae lakaat dere sokial dibar ar perc’henn war wel neuze.
Les habitants de Vorgium occupent différents types de maisons. 
Annezidi Vorgium a oa o chom e tiez a bep seurt.
Dans les domus les plus modestes (dont la taille est d'environ 700 m2), deux ou trois ailes sont disposées autour d'une petite cour. 
En domus disterañ (war-dro 700 m2) e oa div pe deir c’hazel en-dro d’ur porzh bihan.
Ces demeures disposent de sol en mortier, de chauffage par hypocauste, et parfois de petits bains. 
An tiez-se a oa enno leurioù pri-raz, tommerezh dre al leur, ha kibellec’hioù bihan a-wechoù.
Les constructions plus imposantes comprennent des boutiques surmontées d’appartements loués en bord de rue alors que le maître des lieux réside en retrait. 
Er savadurioù brasoc’h e oa stalioù a-hed ar straed, gant ranndioù feurmet a-us dezho, tra ma oa ar perc’henn o chom pelloc’h en adreñv.
On trouve aussi à Vorgium de nombreuses constructions mixtes mêlant habitat et activité professionnelle. 
E Vorgium e kaver ivez kalz a savadurioù “kemmesk”, ma veze mesket al lojeiz hag al labour.
Ces maisons, relativement modestes, appartiennent à des petits commerçants qui vivent et travaillent sur place.
An tiez-se, disterik a-walc’h, a oa da genwerzherien vihan a veve hag a laboure er memes lec’h.
Dans les carrefours les plus importants sont aménagés des laraires, qui sont des autels ou de petits temples dédiés au culte des lares.
Er c’hroashentoù brasañ e veze kempennet lararia, anezho aoterioù pe temploù bihan gouestlet da azeuliñ al lared.
Ces divinités assurent la protection de la famille ou favorisent la paix entre voisins.
Gant an doueed-se e veze gwarezet ar familhoù hag e veze miret ar peoc’h etre amezeien.
Les thermes publics permettent aux habitants de prendre soin de leur hygiène, de se détendre dans de vastes piscines ou de pratiquer de multiples activités annexes. 
Er c’hibelldioù foran e c’halle an annezidi en em walc’hiñ, diskuizhañ e poulloù-neuial bras pe pleustriñ obererezhioù all a bep seurt.
Mais les habitations les plus confortables sont aussi équipées de bains privatifs, signes ostentatoires d’un statut social privilégié. 
An tiez bravañ ha kletañ avat a oa enno kibellec’hioù prevez, anezho arouezioù a-lorc’h hag a lakae war-wel statud sokial dibar o ferc’henned.
On trouve ici une salle chaude et une salle froide, toutes deux équipées de baignoires. 
Amañ e weler ur sal domm hag ur sal yen, aveet o-div gant kibelloù.
Le chauffage au sol est assuré par un système sur hypocauste. 
Tommet e veze ar c’hibellec’hioù dre al leur gant ur reizhiad « hypocaustum ».
Décorées de peintures aux motifs végétaux, parfois incrustées de coquillages, les salles disposent de sols et de bassins carrelés en schiste et en calcaire. 
Er salioù, kinklet gant livadurioù plant ha  gant kregin outo a-wechoù, e oa leurioù ha poulloù karrellet gant skilt ha maen-raz.
La conquête romaine de la péninsule armoricaine.
Alouberezh ledenez arvorig gant ar romanced.
Pour commencer, choisissez votre langue.
Da gentañ, choazit ho yezh.
Comment les Romains ont-ils conquis la péninsule armoricaine ?
Penaos e voe aloubet ledenez Arvorig gant ar Romaned ?
Appuyez sur la séquence 1 pour commencer.
Pouezit war ar rann 1 evit kregiñ ganti.
Selon César, les peuples qui bordaient l’Océan avaient l’habitude de se nommer Armoricains. 
Hervez Kaezar e oa boas ar pobloù a veve war vord ar Mor bras d’ober Arvorigiz anezho o-unan.
Il désignait ainsi la partie de la Gaule qui correspond aujourd’hui à la Bretagne, la partie nord-ouest de la région Pays de la Loire, la quasi-totalité de la Normandie ainsi que leurs territoires limitrophes. 
“Arvorig” a raent eus al lodenn eus Galia a glot en deiz hiziv gant Breizh, gwalarn rannvro Broioù-al-Liger, Normandi en he fezh koulz lavaret hag an tiriadoù sko outo.
L’extrémité ouest de cette vaste région était habitée par les Osismes, dont le nom signifie les ultimes ou ceux qui habitent le bout du monde connu.
Beg gwalarn an tolead bras-se a oa annezet gant an Osismied, a dalvez o anv kement hag ar re bellañ pe ar re a zo o chom e dibenn ar bed anavezet.
Ce peuple gaulois contrôlait un vaste territoire de 11 000 km2 entouré d’eau à 70 % et correspondant aujourd’hui au département du Finistère, à une partie du Morbihan et à l’ouest des Côtes-d'Armor. 
Kontrollañ a rae ar bobl c’halian-se un tolead bras 11000 km², gronnet 70 % anezhañ gant dour hag a glot en deiz hiziv gant departamant Penn-ar-Bed, ul lodenn eus ar Mor-Bihan ha kornôg Aodoù-an-Arvor.
Seuls les Vénètes et les Coriosolites partageaient une frontière avec les Osismes. 
Ar Weneted hag ar Goriosolited a oa o chom stok d’an Osismied.
Avant la conquête romaine, les Vénètes, puissante tribu maritime de commerçants et de marins, participaient au commerce entre le nord et le sud de l'Europe et diffusaient les produits italiens : amphores de vin et d'huile, vases de bronze, statuettes de dieux, bijoux et parures de luxe, armes.
A-raok aloubidigezh ar Romaned e oa ar Weneted, ur meuriad kreñv a genwerzherien hag a vartoloded hag a veve war vord ar mor, o kemer perzh er c’henwerzh etre norzh ha su Europa ha skignañ a raent marc’hadourezh eus Italia : añforennadoù gwin pe eoul, listri arem, delwennoùigoù doueed, bravigoù pe kinkladurioù cheuc’h, armoù.
Grâce aux Vénètes, la péninsule armoricaine vendait aux Romains l'étain et le cuivre de la Bretagne insulaire, de l'ambre, des esclaves, du plomb, du sel, des peaux, de l'or et les fameuses salaisons armoricaines déjà bien connues et appréciées à Rome. 
A-drugarez d’ar Weneted e veze gwerzhet gant tud Ledenez Arvorig staen ha kouevr eus Breizh, goularz, sklaved, plom, holen, krec’hin, aour hag ar boued saezon brudet a zeue eus Arvorig a oa anavezet ha priziet e Roma.
On a longtemps pensé que les Osismes, localisés à l'extrémité de la péninsule bretonne, vivaient sous la dépendance de leurs puissants voisins du Morbihan. 
E-pad pell e oa bet soñjet e veve an Osismied, staliet e beg pellañ ledenez Breizh, dindan dalc’h o amezeien c’halloudus eus ar Mor-Bihan.
Mais les découvertes archéologiques récentes indiquent que les Osismes étaient également très influents et devaient maîtriser une part importante du trafic commercial entre l'Atlantique et la Manche. 
Diskouez a ra ar c’havadennoù arkeologel avat e oa galloudus an Osismiied ha moarvat e veze mestroniet ganto ul lodenn vras eus ar c’henwerzh etre ar mor Atlantel ha Mor Breizh.
Les archéologues ont ainsi fouillé à Laniscat un grand établissement agricole dont l'occupation remonte au IIIe siècle avant notre ère et perdure jusqu'à la conquête romaine. 
Gant arkeologourien ez eus bet furchet ur stal labour-douar bras e Laniskad hag a vije bet diazezet en IIIe kantved a-raok hon amzer hag a oa padet betek aloubidigezh ar Romaned.
Ils y ont découvert un trésor Osisme de 545 pièces faites d'un alliage d'or et d'argent. 
Eno o deus kavet un teñzor Osismi gant 545 pezh moneiz graet gant ur meskaj aour hag arc’hant.
Il s'agit du plus important dépôt de monnaies gauloises jamais découvert dans la péninsule armoricaine. 
Bez’ eo ar guzhiadenn vrasañ a voneizoù galian a zo bet dizoloet biskoazh e ledenez Arvorig.
Il représente une fortune considérable pour l'époque qui amène à reconsidérer le rôle et l'importance des Osismes. 
Arc’hant bras e oa evit ar mare ha kement-se a ra deomp adstudiañ roll ha pouez an Osismied.
De plus, la découverte du trésor de Laniscat permet de préciser les frontières orientales du territoire des Osismes, structuré autour d’agglomérations fortifiées majeures avant la conquête romaine, comme les oppida de Huelgoat et de Paule. 
Ouzhpenn-se, pa oa bet diskoachet teñzor Lanniskad e oa bet gallet resisaat harzoù reter bro an Osimied, frammet en-dro da gêrioù pennañ a oa anezho a-raok aloubidigezh ar Romaned, evel opidomoù an Uhelgoad ha Paoul.
Loin de l'image de barbares qui leur a parfois été attribuée, les Gaulois avaient donc développé des techniques agricoles remarquables, des réseaux d'échanges, de multiples formes d'artisanat, ainsi qu'une première forme d’urbanisation : les oppida. 
Pell diouzh ar skeudenn a Varbared roet dezho a-wechoù, ar C’halianed o doa kaset war-raok teknikoù labour-douar dibar, rouedadoù eskemmoù, stummoù artizanerezh a-leizh, hag ivez ur stumm kentañ da sevel kêrioù : an opidomoù.
Les Romains ont probablement profité de leurs longues relations commerciales avec les Gaulois, et les Armoricains en particulier, pour évaluer les richesses des territoires de ces peuples. 
Ar Romaned o doa graet o mad eus o darempredoù kenwerzhel padus gant ar C’halianed, ha gant Arvorigiz dreist-holl, evit priziañ pinvidigezhioù broioù ar pobloù-se.
La conquête militaire a aussi été motivée par le désir de s'emparer du potentiel économique gaulois et de ses réseaux commerciaux.
Ar c’hoant da dapout krog e galloud ekonomikel ar C’halianed hag en o rouedadoù kenwerzhel a voe pennkaoz da alouberezh Galia gant an armeoù roman.
Les multiples peuples de Gaule s’étaient enrichis grâce au commerce mais ils ne constituaient pas une unité politique et militaire. 
Ar pobloù niverus eus Galia a oa pinvidikaet gant ar c’henwerzh met n’o doa ket a unaniezh politikel ha milourel.
Les Gaules n'étaient pas capables de se défendre elles-mêmes contre les incursions germaniques et devaient faire appel à l'aide de l'armée romaine, même pour régler des querelles internes.
Ne c’halle ket ar Galiaoù en em zifenn o-unan a-enep aloubadegoù ar C’hermaned ha rankout a raent goulenn sikour digant an arme roman, evit renkañ rendaeloù diabarzh zoken.
En 58 av. J.-C., le Conseil des Gaules, qui regroupait les plus grands chefs des tribus gauloises, demande à César d'intervenir contre Arioviste et ses troupes de Germains. 
E 58 a-raok J.-K., Kuzul ar Galiaoù, ma oa bodet pennoù brasañ ar meuriadoù galian, a c’houlennas digant Kaezar dont da stourm a-enep Ariovist hag e vagadoù Germaned.
Ces dernières s'étaient installées chez les Séquanes et menaçaient les Eduens. 
En em staliet e oa ar re-se e bro ar Sekwaned ha kinnig a raent ober heñvel dra e bro an Aedued.
Les légions de César écrasent les Germains d'Arioviste près du Rhin et passent l'hiver chez les Séquanes.
Legionoù roman Kaezar a flastras Germaned Ariovist e-kichen ar Roen ha chom a rejont da c’hoañviñ e bro ar Sekwaned.
Jusque-là, les Romains se comportaient en protecteurs de la Gaule contre des peuples qui l'agressaient. 
Betek neuze en em rene ar Romaned evel gwarezerien Galia a-enep pobloù hag a dage anezhi.
Mais, après sa victoire, César se fixe comme objectif la conquête de la Gaule indépendante. 
Hogen, goude bezañ bet trec’h, e lakaas Kaezar da bal aloubiñ Galia dizalc’h.
L'aide apportée aux Eduens lui a permis de prendre pied sur son territoire pour attaquer et soumettre les Belges. 
Ar skoazell degaset d’an Aedued a roas tro dezhañ da gemer troad war o douaroù evit tagañ ha sujañ ar Velged.
En 57 av. J.-C., les premières troupes romaines font une incursion dans la péninsule armoricaine. 
E 57 a-raok J.-K. e voe argadet ledenez Arvorig gant ar bagadoù roman kentañ.
Une légion, commandée par Publius Crassus, traverse la Normandie et l’est de la Bretagne actuelle, avant d’aller passer l’hiver chez les Andes, en Anjou. 
Gant ul legion renet gant Publius Crassus e voe treuzet Normandi ha reter Breizh bremañ, a-raok mont da c’hoañviñ da vro an Andekaved, en Anjev.
Les Armoricains apprécient peu cette intrusion. 
Ne blijas ket an drougemell-se da Arvorigiz.
Des soldats romains, chargés de se procurer des vivres et du fourrage, sont faits prisonniers. 
Soudarded roman, karget da gavout bitailh ha boued-chatal, a voe prizioniet.
Réagissant aux prises en otage de ses soldats, César décide d’intervenir en 56 av. J.-C. pour soumettre la région. 
Divizout a reas Kaezar, da rebarbiñ ouzh skraperezh e soudarded, aloubiñ ar vro e 56 a-raok J.-K. evit sujañ anezhi.
Il attaque sur trois fronts. 
Tagañ a reas ar vro e tri lec’h.
Au nord, trois légions combattent les Unelli, les Coriosolites et les Riedones. 
En norzh e voe taget an Unelled, ar Goriosolited hag ar Redoned gant teir legion.
Au sud, il commande lui-même deux légions pour venir à bout des Vénètes, des Namnètes et sans doute des Osismes. 
Er su e rene-eñ e-unan div legion evit dont a-benn eus ar Weneted, an Namneted ha moarvat an Osimied.
Enfin, pour combattre sur mer, César fait construire une flotte de guerre. 
Evit stourm war vor, a-benn ar fin, e lakaas Kaezar sevel ul lestraz brezel.
Il en confie le commandement à Decimus Brutus.
Fiziout a reas e Decimus Brutus ren anezhañ.
Au début des hostilités, les Armoricains disposent d’un avantage tactique grâce à leurs navires. 
E deroù an emgann e oa kreñvoc’h Arvorigiz war dachenn ar brezelekaat gant o listri.
Les bateaux Vénètes sont en effet plus puissants que ceux des Romains, habitués à naviguer en Méditerranée. 
Rak bagoù ar Weneted a oa kreñvoc’h eget re ar Romaned, boas da verdeiñ er mor Kreizdouar.
Les Gaulois ont donc l’avantage sur mer jusqu’à ce que la flotte construite par César n’entre en action lors d’une grande bataille navale. 
Kreñvoc’h e oa ar Weneted war vor eta betek ma stagas al listri savet gant Kaezar gant un emgann bras war vor.
On ignore sa localisation précise, mais elle s’est probablement déroulée à l’entrée du golfe du Morbihan.
N’ouzer ket resis c’hoazh pelec’h e c’hoarvezas an emgann-se met moarvat e oa dirak genoù ar Mor Bihan.
Poussés par un vent fort, les Gaulois ont d’abord l’avantage et infligent des pertes aux Romains. 
Ar C’halianed, a oa bountet o bagoù gant an avel vras, a oa an tu kreñv ganto da gentañ hag a roe lamm d’ar Romaned.
Decimus Brutus envisage d’abandonner le combat. 
Decimus Brutus a voe e soñj da baouez gant ar stourm.
Mais, lorsque le vent tombe, les lourds navires gaulois s’immobilisent et les Romains se ressaisissent. 
Met pa voe torret an avel e chomas bagoù pounner ar C’halianed a-sav hag addont a reas ar Romaned war o zu.
Leurs navires à rames, plus maniables, encerclent les vaisseaux gaulois qu’ils incendient ou prennent à l’abordage.
Gant o listri dre roeñvoù, aesoc’h da embregañ, e voe kelc’hiet al listri galian ha tangwallet e voe ar re-se pe abourzhet e voent ganto.
Après plusieurs heures de combat, toute l’escadre gauloise, que César estimait à deux cent vingt navires, est anéantie. 
Goude meur a eurvezh o stourm e voe peurzistrujet ar skouadrenn c’halian en he fezh, enni daou-c’hant ugent lestr, hervez Kaezar.
Une partie des guerriers gaulois se suicide ou se jette à l’eau. 
Ul lodenn eus ar vrezelourien c’halian en em lazhas pe en em daolas er mor.
Une fois leur flotte détruite, les Celtes se rendent. 
Ur wech distrujet o listri en em rentas ar Gelted.
César, vainqueur, fait alors exécuter tous les membres du Sénat des Vénètes et une partie de la population est déportée ou réduite en esclavage. 
Kaezar, trec’h warno, a lakaas kas holl izili Sened ar Weneted d’ar marv hag ul lodenn eus ar bobl a voe harluet pe e voe graet sklaved ganto.
L'autre conserve le nom et le territoire des Vénètes. 
Ul lodenn all a viras anv ha bro ar Weneted.
La région au sud de la Loire est donnée aux Pictons afin de les remercier de leur collaboration fratricide. 
Ar vro er su d’al Liger a voe roet d’ar Piktoned abalamour da drugarekaat anezho da vezañ bet oc’h emgannañ a-enep o breudeur.
La Guerre des Gaules, qui s’achève en 51 av. J.-C., est suivie par une quarantaine d’années de transition politique et culturelle mal connue. 
Da-heul Brezel Galia, a echuas e 51 a-raok J.-K., e voe ur prantad tremen war-dro daou-ugent vloaz ha n’eo ket anavezet gwall vat a-fet ar politikerezh hag ar sevenadur.
Puis, au cours du Ier siècle ap.  J.-C., les modes de vies et les usages de la culture romaine sont rapidement intégrés par les populations gauloises. 
Goude-se, e-kerzh ar 1añ kantved goude J.-K., e voe degemeret buan doareoù a oa etre ar pobloù galian disheñvel.
Comme dans toutes les régions de l'Empire, les Romains diffusent leur propre culture au sein des élites locales de la péninsule armoricaine. 
Evel en holl vroioù eus an Impalaeriezh, ar Romaned a skigne o sevenadur dezho e-touez pennoù-bras ledenez Arvorig.
Pour accéder à la citoyenneté romaine et espérer une ascension sociale, il est indispensable de connaître le latin et d’intégrer les coutumes romaines.  
Evit mont da geodedourien roman hag uhelaat e derezioù ar gevredigezh e oa ret gouzout latin hag ober gant ar boazioù roman.
Rome créé ou développe de nombreuses villes, initiant les Gaulois à la vie urbaine. 
Gant ar Romaned e voe krouet pe kresket kalz a gêrioù, ma teskas ar C’halianed bevañ e kêr.
Elle importe aussi ses dieux, au détriment des institutions druidiques, et la langue celtique s'efface rapidement devant le latin, au moins dans les villes. 
Degas a rejoint o doueed ivez diwar-goust relijion an drouized, ha buan e voe dilezet ar yezh keltiek evit ober lec’h d’al latin, er c’hêrioù da nebeutañ.
En 27 av. J.-C., l’empereur Auguste, neveu de César, donne à la Gaule un nouveau cadre administratif. 
E 27 a-raok J.-K., an impalaer August, un niz da Gaezar, a roas ur framm melestradurel nevez da C’halia.
Elle est désormais partagée en quatre provinces : l’Aquitaine, la Celtique, la Belgique et la Narbonnaise. 
Pelloc’h e oa rannet e peder froviñs : Akitania, Lugdunensis, Belgica ha Narbonensis.
Dans tout l’Empire romain, le culte impérial devient obligatoire. 
En Impalaeriezh roman a-bezh e teuas azeuladur an impalaer da vezañ ret.
C'est une manière d'habituer les différentes populations de l'Empire, qui n’ont pas toutes la même culture et les mêmes croyances, à respecter le pouvoir de Rome à travers un empereur divinisé. 
Un doare e oa da voazañ pobloù disheñvel an Impalaeriezh, n’o doa ket an hevelep sevenadurioù nag an hevelep kredennoù, da zoujañ galloud Roma dre un impalaer lakaet e renk an doueed.
En 41, l'empereur Claude consolide les frontières de l’Empire et s’attache à anéantir ce qui reste de solidarité celtique. 
E 41 e voe kreñvaet harzoù an Impalaeriezh gant an impalaer Glaoda a glaskas kas da get kement tra a chome eus ar genskoazell geltiek.
Il interdit la religion druidique. 
Berzet e voe relijion an drouized gantañ.
Il assure également l’ascension civique des Gaulois en ouvrant largement l’accès à la citoyenneté romaine dans les provinces. 
Ober a ra diouzh ma vefe aesoc’h d’ar C’halianed dont da vezañ keodedourien roman er proviñsoù dezho da c’hallout sevel er gevredigezh.
Il favorise également la naissance de véritables villes, conçues administrativement à l’image de Rome. 
Sikour a reas ivez krouiñ kêrioù gwirion, savet evel Roma a-fet melestradurezh.
Durant son règne, l’empereur Claude fait donc progresser la romanisation de ces provinces où les élites urbaines finissent par recevoir le plein droit de cité en 47, ce qui leur permet d’envisager une carrière sénatoriale.
Dindan ren Glaoda eta e voe romanekaet muioc’h ar proviñsoù lec’h m’o doa bet ar pennoù-bras ar gwir leun da vezañ keodedourien e 47, ar pezh a roe tro dezho da soñjal mont da senedourien.
Pendant près de cinq siècles, les Romains maintiennent la paix en Gaule et contribuent à sa prospérité.
E-pad tost da bemp kantved e voe miret ar peoc’h e Galia gant ar Romaned ha sikouret e voe ar vro da vleuniañ.
Quand Carhaix s’appelait Vorgium.
En amzer ma veze graet Vorgium eus Karaez.
Placez le livre sur le pupitre et regardez ce qui apparaît à l’écran.
Lakait al levr war al letrin ha sellit ouzh ar pezh a zeu war wel war ar skramm.
La romanisation entraine un changement des modes de vie qui se traduit, pour une partie de la population, par l'installation dans un nouveau cadre : la ville romaine. 
Gant ar romanekaat e cheñchas an doareoù bevañ ha darn eus an dud en em stalias en un endro nevez : ar c’hêrioù roman.
Chaque territoire gaulois est alors doté d’un chef-lieu qui fait office de centre d’échanges socio-économiques principal. 
E pep tiriad galian e oa ur pennlec’h neuze hag a rae evit kreizenn bennañ an eskemmoù sokioekonomikel.
Vorgium, devient ainsi la capitale des Osismes, dont le territoire de 11 000 km2 est situé à l'extrémité nord-ouest de la Gaule. 
Dont a reas Vorgium neuze da vezañ kêr-benn an Osismied, en ur vro 11 000 km2 hag a oa e penn pellañ gwalarn Galia.
Il est sillonné par un réseau routier très dense qui relie différentes agglomérations secondaires (Quimper, Kerilien, Douarnenez, Tronoën, etc.)
A-hed hag a-dreuz ar vro-se e oa ur rouedad hentoù stank-kenañ a liamme meur a gêr a eil renk kenetrezo (Kemper, Kerilien, Douarnenez, Tronoan, ha re all…)
Fondée à la fin du Ier siècle avant notre ère, Vorgium se développe selon un modèle urbain qu’on retrouve dans tout l’Empire, mais qui est adapté aux différents contextes topographiques et régionaux. 
Vorgium, diazezet e dibenn ar 1añ kantved a-raok hon amzer, a greskas hervez ur patrom kêrioù a gaver e pep lec’h en Impalaeriezh met diouzh neuz ar c’hornioù-bro ma vezent savet.
La cité s'étendait sur une superficie d’environ 100 hectares, au sommet d’un plateau limité au nord et à l’ouest par la profonde vallée de l’Hyères. 
War 100 hektar en em astenne ar geoded, e lein ur bladenn bevennet en norzh hag er c’hornôg gant traoñienn don ar Stêr-Iêr.
Un petit ruisseau marquait une limite du côté sud.
Ur wazh vihan a yae d’ober ar vevenn er c’hostez su.
La régularité du cadastre actuel de Carhaix est héritée du tracé des rues antiques qui dessinaient un plan orthogonal. 
Ar rouedad ingal a straedoù a gaver bremañ e Karaez zo test eus an hini a oa enni en Henamzer hag a oa reizhkognek ar stumm anezhi.
Les cardines étaient orientés dans le sens nord-sud alors que les decumani traversaient la ville d’est en ouest. 
Ar c’h-cardines a oa durc’haet a norzh da su tra ma oa treuzet kêr gant an decumani a reter da gornôg.
Le cardo et le decumanus principaux se croisaient au niveau du forum qui se trouvait donc au centre de la cité.
Ar c’hardo hag an decumanus pennañ a geje an eil gant egile el lec’h ma oa ar forom, e-kreiz ar geoded.
Le tronçon de decumanus mis au jour sur la Réserve archéologique présente six empierrements successifs qui portent son épaisseur finale à 1,20 m. 
An tamm decumanus lakaet war wel er Mirva arkeologel a ziskouez c’hwec’h gwiskad mein lerc’h-ouzh-lerc’h, ar pezh a laka anezhañ da vezañ 1,20 m a devder en holl.
Pendant quatre siècles, cet axe de circulation a été régulièrement entretenu, ce qui démontre son importance pour Vorgium.
E-pad pevar c’hantved e voe kempennet ingal an hent-se, ar pezh a ziskouez pegen pouezus e oa evit Vorgium.
La romanisation de la Gaule s'accompagne d'une expansion considérable de l'urbanisation. 
Pa voe romanekaet Galia e voe roet lañs da vat d’ar c’hêraozañ.
Des édifices toujours plus imposants sont construits à Vorgium au cours du IIe siècle. 
Savadurioù brasoc’h-bras a voe savet e Vorgium en IIl kantved.
Il importe que la ville soit équipée afin de pouvoir remplir ses fonctions de centre politique, administratif, économique et religieux. 
Pouezus-kenañ e oa e vije aveet kêr evit ma c’hallje seveniñ he c’hargoù a greizenn bolitikel, melestradurel, ekonomikel ha relijiel.
Le coeur de la ville est occupé par le forum, vaste place où se tiennent marchés et procès et autour de laquelle s'articulent les principaux édifices publics, les temples aux différents dieux du panthéon romain. 
E kreiz-kêr e oa ar Forom, ur blasenn vras ma veze graet ar marc’hadoù hag ar prosezoù. En-dro dezhañ e oa ar savadurioù foran pennañ, an temploù gouestlet d’an doueed a bep seurt eus ar panteon roman.
Une basilique s'élève sur un des côtés pour accueillir les manifestations officielles. 
Ur benniliz a oa war unan eus ar c’hostezioù evit degemer an abadennoù ofisiel.
A côté de ce centre de l'administration qui rappelle l'emprise de Rome, des thermes et des édifices de spectacles (théâtre ou amphithéâtre), destinés aux loisirs et à la détente, témoignent de l'importance de la vie collective.  
E-kichen ar greizenn velestradurel-se a zegas da soñj eus levezon Roma e oa kibelldioù ha savadurioù evit arvestoù (c’hoariva pe anfiteatr), graet evit an diduamantoù hag an diskuizh, hag a ziskouez pegen pouezus e oa ar vuhez stroll.
Aucun édifice public n'a été retrouvé pour le moment à Carhaix, mais l'organisation de la ville, telle qu’elle apparait aujourd’hui, laisse deviner l’emplacement de certains d’entre eux.
N’eus bet kavet savadur foran ebet evit ar mare e Karaez met gant an doare m’eo frammet kêr, evel m’en em ziskouez en deiz hiziv, e c’haller gouzout pelec’h e oa savadurioù zo.
Vorgium, centre économique.
Vorgium, kreizenn ekonomikel.
Les distances entre les différentes provinces et cités sont importantes, mais les échanges commerciaux s'intensifient grâce aux voies de communication terrestre et maritime. 
Pell-bras e oa ar proviñsoù hag ar c’heodedoù an eil re diouzh ar re all, met muioc’h-mui a lañs a voe gant an eskemmoù kenwerzh dre an hentoù war zouar ha war vor.
Le réseau routier reliant Vorgium aux chefs-lieux voisins permet de faire transiter le précieux garum (condiment à base de saumure de poissons) produit dans la baie de Douarnenez, le vin, la vaisselle d'apparat, les pigments du pourtour méditerranéen. 
Gant ar rouedad hentoù a liamme Vorgium ouzh ar pennlec’hioù tro-dro e c’halled kas ar garum brudet (temz-boued diwar dour-hili pesked) produet e bae Montroulez, ar gwin, al listri pompadus, pigmantoù eus broioù ar Mor Kreizdouar.
La cité importe et exporte des matériaux, des objets et des denrées depuis ses propres sites de production mais aussi à l’échelle de l’Empire.
Gant ar geoded e veze enporzhiet hag ezporzhiet danvezioù, traezoù ha bouedoù eus he lec’hiennoù produiñ dezhi met ivez eus an Impalaeriezh a-bezh.
Vorgium est prospère, la clientèle manifeste une diversité dans les besoins. 
Vorgium a rae berzh, gant he fratikoù e veze diskouezet ezhommoù a bep seurt.
Elle bénéficie d'une hausse globale, sinon générale, du niveau de vie. 
Kresket e oa al live bevañ enni dre vras, evit an holl pe dost.
L'exemple du commerce du vin est très significatif. 
Pouezus-kenañ e oa kenwezh ar gwin, da skouer.
Alors que la Gaule exporte du vin en quantité, et notamment vers l'Italie, on observe que simultanément elle continue à en importer. 
Tra ma veze Galia oc’h ezporzhiañ gwin a gementadoù bras, ha dreist-holl da Italia, e weler e kendalc’he da enporzhiañ gwin war ar memes tro.
Il s'agit en fait de produits de qualités très différentes : le vin gaulois est ordinaire, destiné pour l'essentiel à la population de Rome, très grande consommatrice. 
Anv a oa, evit gwir, eus produioù disheñvel-kenañ o c’halite : gwin ordinal e oa gwin Galia, graet evit tud Roma hag a eve kalz a win.
Le vin italien livré en Gaule est d'une qualité réservée à une clientèle riche. 
Ar gwin italian degaset da C’halia, ur gwin a galite, a veze miret evit pratikoù pinvidik.
Les mêmes observations peuvent être faites pour le commerce de l'huile. 
Gallout a reer ober ar memes evezhiadennoù evit kenwerzh an eoul.
Ces activités lucratives sont gérées par des spécialistes, les negotiatores. 
Meret e veze an obererezh kenwerzhel-se gant arbennigourien, an negotiatores.
Réunis en puissantes corporations, ils font figure de notables.
Bodet e oant e korfuniadoù galloudus, ha feson pennoù-bras a oa warno.
Visitez une habitation de Vorgium.
Gweladennit unan eus tiez vorgium.
A quoi ressemblaient les maisons gallo-romaines ?
Da betra e tenne an tiez galian-ha-roman ?
Choisissez l’habitation que vous souhaitez visiter.
Dibabit an ti ho peus c’hoant da weladenniñ.
Deux boutiques placées le long d'une galerie piétonne sont aménagées à l'avant de la domus. 
Div stal lakaet a-hed un hir a balier evit an dud war droad a oa kempennet e tu a-raok an domus.
On peut imaginer une taverne, une boulangerie, une boucherie ou la boutique d'un cordonnier. 
Gallout a reer soñjal en un davarn, ur stal-vara, ur stal-gig pe stal ur c’here.
Des logements sont loués au-dessus des commerces, et disposent d'un accès par un escalier situé dans le passage qui longe le côté est du bâtiment. 
Lojeizioù a veze feurmet a-us ar stalioù-kenwerzh ha gallout a rae an dud mont enno dre un diri a zigore war an tremen a hede kostez reter ar savadur.
Le thermopolium est constitué d'un comptoir de pierre où sont encastrées des jarres, les dolia, contenant les aliments ou le vin. 
An thermopolium a c’hoarvez eus ur gontouer vaen a oa mañsonet ennañ jarloù, an dolia, ma veze miret ar boued pe ar gwin.
Les clients achètent au comptoir leur boisson ou leur nourriture, en principe chaude, qu’ils consomment le plus souvent à l’extérieur, devant la boutique. 
Gant ar pratikoù e veze prenet o evaj pe o boued, tomm peurvuiañ, ouzh ar gontouer hag evañ pe debriñ a raent anezho en diavaez, dirak ar stal.
Le péristyle : jardin intérieur.
Ar peristil : liorzh diavaez.
La maison joue un rôle important dans la vie sociale du propriétaire. 
An tiez a c’hoarie ur roll pouezus e buhez sokial ar berc’henned.
On accède à la partie privée par une grande porte qui donne accès à un vestibule placé au centre de la façade nord. 
Mont a raed d’al lodenn brevez dre un nor vras hag a zigore war un antre e-kreiz an talbenn norzh.
Cette entrée est valorisée par une décoration de qualité qui rappelle aux visiteurs le statut privilégié de leur hôte. 
Kaeraet e oa an antre-se gant ur c’hinkladur a-zoare hag a zegase da soñj d’ar weladennerien eus statud dibar o ostiz.
On pénètre ensuite dans un péristyle constitué de colonnes de style toscan.
Mont a raed tre goude-se en ur peristil hag a c’hoarveze eus kolonennoù er stil toskan.
Ce portique qui ceinture un petit jardin intérieur protège les accès aux différentes pièces.
Ar porched-se zo en-dro d’ul liorzh diabarzh vihan a dalveze da wareziñ an digoroù war ar pezhioù a bep seurt.
La salle de réception est le lieu où s'affiche le rang du propriétaire. 
Ar sal-degemer e oa al lec’h ma weled peseurt renk en doa ar perc’henn er gevredigezh.
Elle est ouverte sur le péristyle et dispose d’une décoration particulièrement soignée pour accueillir dignement les convives lors de banquets où ils mangent allongés en profitant des divertissements qui accompagnent le repas. 
Digor e oa war ar peristil ha kinklet e oa eus ar c’haerañ evit degemer ar gouvidi evel zo dleet er banvezioù ma veze an dud o tebriñ en o c’hourvez ha ma c’hallent kaout diduamantoù da-heul ar pred.
C'est aussi la pièce où peuvent se tenir les réunions d’affaires du maître des lieux.  
Bez’ eo al lec’h ivez ma c’halle ar perc’henn ober emvodoù aferioù.
Les appartements du propriétaire sont situés en retrait de la rue. 
Ranndioù ar perc’henn a oa pellikoc’h diouzh ar straed.
Chaque membre de la famille dispose d'une chambre de petites dimensions, comportant un lit à cadre de bois et sommier en lanières de cuir entrecroisées, matelas et literie. 
Izili ar familh o doa pep a gambr a vent vihan, enni ur gwele, gant ur stern prenn hag ur somier graet gant lêrennoù kroazigellet, ur vatarasenn ha dilhad-gwele.